recursal/SuperWikiNEXT-32B huggingface dataset:
**மாஸ்டர் ஸ்ரீதர்** என்று அழைக்கப்பட்ட **ஸ்ரீதர்** தமிழ் திரையுலகைச் சேர்ந்த ஒரு இந்திய நடிகர் ஆவார். சுமார் 150 படங்களில் நடித்துள்ளார் தமிழ் திரையுலகில் குழந்தை நட்சத்திரமாக அறிமுகமான இவர் பல திரைப்படங்களில் தனது குழந்தை கால நடிப்பிற்காக பிரபலமானார்.

தனிப்பட்ட வாழ்க்கை
------------------

ஸ்ரீதர் 70களில் திரைப்படங்களில் பிரபலமான குழந்தை நட்சத்திரமாக இருந்த பேபி இந்திரா என்னும் இந்திராவை மணந்தார். இந்த இணையருக்கு பிரசாந்த் மற்றும் ரக்சித் என்ற இரு மகன்கள் உள்ளனர். இவர் சென்னை கொட்டிவாக்கம் கற்பகாம்பாள் நகரில் தன் வீட்டில் குடும்பத்துடன் வசித்து வந்தார்.

திரைப்பட வாழ்க்கை
-----------------

குழந்தை நட்சத்திரமாக தனது வாழ்க்கையைத் தொடங்கிய ஸ்ரீதர், கந்தன் கருணை, கர்ணன், சுவாமி அய்யப்பன் உள்ளிட்ட பல படங்களில் நடித்தார். ஜெமினி கணேசன் மற்றும் கே.ஆர்.விஜயா நடித்த கே.எஸ்.கோபாலகிருஷ்ணனின் *குறத்தி மகன்* படத்தில் நாயகனாகவும் நடித்தார். *கந்தன் கருணை* என்ற திரைப்படத்தில் முருகப்பெருமானாக நடித்ததன் மூலம் இவர் நன்கு அறியப்பட்டார். </link>[  ]

*ஆதி பராசக்தி* (ராஜ் டிவி), *ஞானானந்தம்* (பொதிகை), *இந்திரஜித்* (ஜெயா டிவி) ஆகியவை அவர் நடித்த சில தொடர்கள்.[]</link>[  ]

தமிழில் இவர் கடைசியாக 2007 ஆம் ஆண்டு வெளியான *பகவான் அய்யப்பன்* திரைப்படத்தில் நடித்தார்.

பகுதி படத்தொகுப்பு
------------------

| ஆண்டு | திரைப்படம் | மொழி | பங்கு | குறிப்புகள் |
| --- | --- | --- | --- | --- |
| 1966 | *மரக்க முடியுமா?* | தமிழ் |  |  |
| 1967 | *ஸ்ரீ புரந்தர தாசரு* | கன்னடம் |  |  |
| 1964 | *கர்ணன்* | தமிழ் | மேகநாதன் |  |
| 1967 | *கந்தன் கருணை* | தமிழ் | குழந்தை முருகா |  |
| 1967 | *சித்திரமேளா* | மலையாளம் |  |  |
| 1969 | *பல்லதா பஹயன்* | மலையாளம் |  |  |
| 1970 | *நம்ம குழந்தைகள்* | தமிழ் |  |  |
| 1972 | *குறத்தி மகன்* | தமிழ் |  |  |
| 1974 | *பணத்துக்ககா* | தமிழ் | ரவி |  |
| 1976 | *தசாவதாரம்* | தமிழ் | இளவரசர் லட்சுமணன் |  |
| 1977 | *சிநேகம்* | மலையாளம் |  |  |
| 1982 | *க்ரோதம்* | தமிழ் | சிவா |  |
| 1986 | *நம்பினார் கெடுவதில்லை* | தமிழ் |  |  |
| 1987 | *முப்பெரும் தேவியார்* | தமிழ் |  |  |
| 1996 | *வெற்றி விநாயகர்* | தமிழ் | நாரதர் |  |

இறப்பு
------

இவருக்கு நீண்ட காலமாக இளைப்பு நோய் இருந்து வந்தது. 11 திசம்பர் 2013 அன்று காலை திடீர் மாரடைப்பு காரணமாக இறந்தார். இவருக்கு பேபி இந்திரா என்ற மனைவியும், பிரசாந்த் மற்றும் ரக்சித் பாலாஜி என்ற மகன்களும் உள்ளனர்.

மேற்கோள்கள்
-----------

வெளி இணைப்புகள்
---------------


1. ↑  "நடிகர் "மாஸ்டர் ஸ்ரீதர்" மாரடைப்பால் காலமானார்! - Old actor Master Sridhar Dead". 12 December 2013. .
**மகாதேவர் கோயில், களஞ்சூர்** இந்தியாவின் கேரளா, பத்தனம்திட்டா மாவட்டத்தில் புனலூர் - மூவாட்டுப்புழா நெடுஞ்சாலையில் சபரிமலை கோயிலுக்கு தென்மேற்கே 80 கிலோமீட்டர் தொலைவில் உள்ள புகழ்பெற்ற ஓர் இந்துக் கோயிலாகும். இக்கோயில் **திருக்களஞ்சூர் மகாதேவர் கோயில்** என்றும் அழைக்கப்படுகறது. 

  

பழங்கால கலைஞர்கள், கைவினைஞர்களின் திறமையை வெளிப்படுத்துகின்ற கலைநயமிக்க சுவரோவியங்களைக் கொண்ட மண்டபம் ஆலமரத்தைச் சுற்றி உள்ளது. மண்டபத்தின் உள்ளே கிழக்கு நோக்கிய சிவபெருமானின் நடன வடிவத்தை வெளிப்படுத்துகின்ற நடராஜர் சிலை உள்ளது. இங்கிருந்து மேற்கு நோக்கிய நிலையில் உள்ள 60 அடி உயர கோபுரத்தை கிழக்குப் பகுதியிலிருந்து காணமுடியும். கோபுரத்திலிருந்து செல்கின்ற 18 படிகள் இண்டிலியப்பன் எனப்படுகின்ற சாஸ்தா, மூலவரான மகாதேவர் ஆகியோரின் சன்னதிக்கு இட்டுச்செல்கின்றன. மகாதேவரும், சாஸ்தாவும் இருப்பதால் இரு கொடிமரங்கள் உள்ன. அவை செப்புத்தகட்டால் வேயப்பட்டுள்ளன. இருவர் சிலைகளும் ஒன்றையொன்று நோக்கிய நிலையில் உள்ளன. இக்கோயிலின் உண்மையான பெயர் சங்கரபுரத்து முக்கால்வட்டம் தேவஸ்தம் எனப்படும். ஆனால் இக்கோயில் திருக்களஞ்சூர் மகாதேவர் கோயில் என்றே அறியப்படுகிறது.

திருவிழாக்கள்
-------------

கோயிலின் வருடாந்திரத் திருவிழா மலையாள மாதமான மீனத்தில் (மார்ச்/ஏப்ரல்) தொடங்கி திருவாதிரை ஆராட்டுடன் முடிவடைகிறது. எட்டு நாட்கள் நடைபெறும் இவ்விழாவில் ஆறாம் நாள் இண்டிலயப்பன் விழா கொண்டாடப்படுகிறது. தென்னிந்தியாவைச் சேர்ந்த புகழ்பெற்ற கலைஞர்கள் இந்த விழாவில் பங்கேற்கின்றனர். இது கர்நாடக இசைக்குப் புகழ்பெற்றது. செம்பை, செம்மங்குடி, பாலமுரளி கிருஷ்ணா, யேசுதாஸ், சேஷகோபால் போன்ற கர்நாடக இசை வல்லுநர்கள் இங்கு பாடியுள்ளனர். கதகளியும், பிற பாரம்பரியக் கலைகளும் விழாவில் முக்கிய இடத்தைப் பெறுகின்றன.

இண்டிலியப்பனுக்கு (சாஸ்தா) காலமெழுத்தும் பாட்டு, மண்டலபூஜையின் போது 41 நாட்கள் பஜனை (டிசம்பர்/ஜனவரி), சிவராத்திரி, அஷ்டமிரோகிணி, மலையாள மாதமான தனுவில் (ஜனவரி/பிப்ரவரி) பாகவத சப்தாஹம் , ராமாயண மாசம், விநாயக சதுர்த்தி போன்றவை ஆண்டு முழுவதும் நிகழ்கின்ற குறிப்பிடத்தக்க பண்டிகைகளாகும்.

 கோயிலின் கிழக்குக் கோபுரம்

மேலும் பார்க்கவும்
------------------

* சபரிமலை
* ஸ்ரீ பத்மநாபசுவாமி கோவில்
* வடக்குநாதன் கோவில்
* வைக்கம் கோவில்
* வாழப்பள்ளி மகா சிவன் கோவில்
* படநிலம் பரபிரம்ம கோவில்
* மம்மியூர் கோவில்
* கேரளாவின் கோவில்கள்
* கேரளாவில் உள்ள இந்து கோவில்களின் பட்டியல்

வெளி இணைப்புகள்
---------------

*
**திதி**, (ஆங்கில மொழி: *Diti*)-(சமக்கிருதம்: दिति) இந்து தொன்மவியல் படி, அரக்கர்களின் தாய் ஆவார். தட்சப்பிரசாபதியின் அறுபது மகள்களில் ஒருத்தி. பிரம்மாவின் பேத்தி. காசியபர் முனிவரின் பதிமூன்று மனைவிகளில் ஒருத்தி. தன் உடன் பிறந்தவளான அதிதியை வெறுப்பவள். உருத்திரன், மருத்துக்கள் மற்றும் தைத்தியர்கள் மற்றும் அதர்மத்தைப் பின்பற்றும் பல அரக்கர் குலங்களை உருவாக்கிய தாய். அதிதியின் குழந்தைகளான இந்திரன் முதலான தேவர்களை வெறுப்பவள். அதிதியின் மகனான இந்திரனைவிட பலமிக்க குழந்தையை தன் கணவன் காசியப முனிவரிடம் வேண்டினாள்.

காசியபரின் அருள்படி, விஷ்ணுவின் வைகுண்டத்தை காவல் புரியும் ஜெயன்-விஜயன் எனும் இருவர் தங்களின் அகந்தை காரணமாக, சனகாதி முனிவர்களை வைகுண்டம் செல்ல அனுமதி மறுத்த காரணத்தால், முனிவர்களின் சாபப்படி அசுரர் குலத்தில், திதிக்கு இந்திரனை விட பலமிக்க இரு மகன்களாக இரணியாட்சன் மற்றும் இரணியன் போன்ற தைத்தியர்களாகப் பிறந்தனர்.

இதனையும் காண்க
--------------

* அதிதி
* கத்ரு
* வினதா
* தனு
* சுரசை
* முனி

மேற்கோள்கள்
-----------

1. ↑  "Srimad Bhagavatam Canto 6 Chapter 18 Verse 45". .

வெளி இணைப்புகள்
---------------

* *Dictionary of Hindu Lore and Legend* (ISBN 0-500-51088-1) by Anna Dhallapiccola
* பரணிடப்பட்டது 2006-05-16 at the வந்தவழி இயந்திரம் TTD Publications].Go to this link to buy 'A Synopsis of Srimad Bhagavatam' for further details.

கூடுதல் வாசிப்பிற்கு
--------------------

* *Hindu Goddesses: Vision of the Divine Feminine in the Hindu Religious Traditions* (ISBN 81-208-0379-5) by David Kinsley
**ஊரளி அப்பூப்பன் காவு** இந்தியாவின் கேரளாவின் பத்தனம்திட்டா மாவட்டத்தில் கல்லெலி என்ற இடத்தில் அச்சன்கோவில் ஆற்றின் கரையில் அமைந்துள்ள ஒரு பழமையான கோயிலாகும். இக்கோயில் கல்லேலி – அச்சன்கோவில் காட்டுப் பாதையில் பத்தனம்திட்டா மாவட்டத் தலைமையகத்திலிருந்து 19 கி.மீ. தொலைவிலும், கொன்னியிலிருந்து9 கி.மீ. தொலைவிலும் அமைந்துள்ளது. இங்குள்ள மூலவர் மலைக் கடவுள்களின் அதிபதியாகக் கருதப்படுகிறார். கோயிலின் முக்கிய திருவிழாவான பதயமுதயம், மலையாள நாட்காட்டியில் மேடம் மாதத்தில் விஷு அன்று தொடங்குகிறது.

பாரம்பரியம்
-----------

இந்தக் கோயில் ஆரம்பகால திராவிட–நாகா பழங்குடியினரின் மரபுகளையும், சடங்குகளையும் கடைபிடிக்கிறது. அந்த நடைமுறையானது வழக்கமான இந்து கோயில்களில் நடைபெறுகின்ற பாரம்பரிய தாந்த்ரீக நடைமுறைகளிலிருந்தும், பூசைகளிலிருந்தும் முற்றிலும் வேறுபட்டதாகும்.

தெய்வங்கள்
----------

கோயிலின் மூலவர் ஊரளி அப்பூப்பன் (கல்லேளி அப்பூப்பன்), ஊரளி அமூமம்மா ஆவார்.  அப்பூப்பன் 999 மலைக்கடவுளர்களின் தலைவராகவும், அம்மூம்மா அவரது தாயாகவும் கருதப்படுகின்றனர். 

இக்கோயிலில் வடக்கேஞ்சேரி வல்யச்சன், விநாயகர், பராசக்தி, யட்சியம்மா, நாகராஜா, நாகயட்சி, ராட்சசு, குட்டிச்சாத்தன், கொச்சுக்குஞ்சு அருகலா, பாரத பூங்குறவன், பாரத பூங்குரத்தி, ஹரிநாராயண தம்புரான் ஆகிய துணைத்தெய்வங்கள் உள்ளன.

திருவிழாக்கள்
-------------

இக்கோயிலின் முக்கிய திருவிழாவான பதமுடைய விழா மலையாள மாதமான *மேடத்தில்* (ஏப்ரல் – மே) விஷு அன்று தொடங்கி, 10 நாட்கள் நடைபெறுகிறது. 10ஆம் நாளில் (விசுக்குப் பிறகு 10வது சூரிய உதயம்) ஆதித்யா பொங்கல் உள்ளிட்ட பல்வேறு பூசைகள், சடங்குகளுடன் முடிவடைகிறது. மற்றொரு சிறப்பு நிகழ்வான மண்டல மகரவிளக்கு திருவிழா மலையாள மாதமான விருட்சிகம் முதல் மகரம் வரை (நவம்பர் நடுப்பகுதி முதல் ஜனவரி நடுப்பகுதி வரை) நடைபெறுகிறது.

சடங்குகள்
---------

கர்கிடக வாவு பலி என்பது மலையாள மாதமான *காக்கிடகத்தில்* (ஜூலை – ஆகஸ்ட்) கோயிலில் செய்யப்படுகின்ற முக்கியமான சடங்குகளில் ஒன்றாகும். பிற சடங்குகளான ஆனையூட்டு, வானரவூட்டு, மீனூட்டு என்ற ஆனைகளுக்கும், வானரங்களுக்கும், மீன்களுக்கும் உணவு வழங்குகின்ற சடங்குகள் ஆகியவையும் இங்கு நிகழ்த்தப்பெறுகின்றன. 

திராவிட– நாகப் பழங்குடியினரின் பாரம்பரிய கலைகளான கும்பப்பாட்டு, பரதக்காளி, தலையாட்டும் காளி, வெள்ளங்கும் நெய்வேத்யம், ஆழி பூசை, கள்ளெலி விளக்கு போன்றவை இக்கோயிலின் சிறப்பம்சங்களாகும். படையணி, முடி-ஆட்டம் போன்ற சடங்குகளும் சில சமயங்களில் நிகழ்த்தப்பெறுகின்றன.

மேலும் பார்க்கவும்
------------------

* கேரளாவில் உள்ள இந்து கோவில்களின் பட்டியல்

குறிப்புகள்
-----------

1. 1 2 3  Thomas (29 July 2022). "Kallely Oorali Appooppan Kavu: A mystic world in Nature's lap". Thomas, Isson (29 July 2022). "Kallely Oorali Appooppan Kavu: A mystic world in Nature's lap". *Onmanorama*. Retrieved 25 June 2023.
2. 1 2  Thomas (29 July 2022). "കല്ലേലിക്കാവിലെ ഊരാളിയപ്പൂപ്പൻ ; 24 മണിക്കൂറും പ്രാർഥനയുടെ വാതിലുകൾ തുറന്നിട്ടിരിക്കുന്നു ഈ കാനനക്ഷേത്രം".
இந்துக் கடவுள் அய்யப்பனுக்கு கேரளத்தில் ஆறு கோவில்கள் உள்ளன.

ஆரியங்காவு
----------

முதன்மைக் கட்டுரை: ஆரியங்காவு ஐயப்பன் கோவில்
தென்காசி மாவட்டம் செங்கோட்டையில் இருந்து சுமார் 20 கிலோமீட்டர் தொலைவில், கேரள மாநிலத்தில் இந்த ஊர் அமைந்துள்ளது. இங்குள்ள கோவிலில் சௌராஷ்ட்ர குலதேவி புஷ்கலையுடன் அரசராக காட்சித் தருகிறார் அய்யப்பன்.

அச்சன்கோவில்
------------

முதன்மைக் கட்டுரை: அச்சன்கோவில் தர்மசாஸ்தா
செங்கோட்டையில் இருந்து 30 கிலோமீட்டர் தொலைவில் கேரள மாநிலத்தில் அடர்ந்த வனப்பகுதியில் இது அமைந்துள்ளது. பரசுராமரால் தோற்றுவிக்கப்பட்ட இந்த கோவிலின் விக்ரகம் மட்டுமே பழமை மாறாதது என்கிறார்கள். இங்கு வனராஜனாக, அமர்ந்த நிலையில் கையில் அமுதமும், கருப்பனின் காந்தமலை வாளும் ஏந்தி காட்சித் தருகிறார் அய்யப்பன். இவருக்கு இருபுறமும் பூர்ணா, புஷ்கலை தேவியர் மலர் தூவுவதுபோன்று காட்சி தருகின்றனர். இங்குள்ள அய்யப்பன் 'கல்யாண சாஸ்தா' என்று அழைக்கிறார்கள். இதனால், திருமணத்தடை உள்ளவர்கள் இங்கு அதிக அளவில் வந்து செல்வதை காண முடிகிறது.

குளத்துப்புழா
-------------

முதன்மைக் கட்டுரை: குளத்துப்புழா ஐயப்பன் கோவில்
செங்கோட்டையில் இருந்து 50 கிலோமீட்டர் தொலைவில் கேரளாவில் அமைந்துள்ளது இது. இங்கு அய்யப்பன் குழந்தையாக இருப்பதால் 'பால சாஸ்தா' என்று அழைக்கப்படுகிறார். இதனை உறுதிப்படுத்தும் வகையில், இக்கோவில் வாசலும் சிறு குழந்தைகள் நுழையும் அளவுக்கே கட்டப்பட்டு உள்ளது.

எருமேலி
-------

இங்கு அய்யப்பன், வேட்டை நிமித்தமாக கைகளில் வில், அம்பு ஆகியவற்றை ஏந்திய திருக்கோலத்தில் காட்சித் தருகிறார். எருமேலி கேரளமாநிலத்தில் உள்ளது.

பந்தளம்
-------

இங்கு தான் பந்தள மன்னன் ராஜசேகரப் பாண்டியனால் அய்யப்பன் சீரோடும், சிறப்போடும் வளர்க்கப்பட்டார். அந்த நாட்டு மன்னன் கட்டிய கோவில் இங்கு உள்ளது. இங்கு தான் சுவாமி அய்யப்பனுக்கு உரிய திரு ஆபரணங்கள் உள்ளன.

சபரிமலை
-------

முதன்மைக் கட்டுரை: சபரிமலை அய்யப்பன் கோயில்
கேரளாவில் உள்ள இங்கு தர்மசாஸ்தாவான அய்யப்பன் தம்மை நாடி வரும் பக்தர்களுக்கு யோக சின் முத்திரை தாங்கி, எல்லோருக்கும் கேட்டதை வாரி வழங்கும் வள்ளலாக காட்சித் தருகிறார்.

- சபரிமலைக்கு புனித யாத்திரை மேற்கொள்ளும் பக்தர்கள், அய்யப்பன் எழுந்தருளி அருள்பாலிக்கும் இந்த 6 கோவில்களுக்கும் சென்று வழிபட்டால் சிறப்பு பலன் கிடைக்கும் என்பது நம்பிக்கை.

மேற்கோள்கள்
-----------

1. ↑
**மூசா கான்** ( Musa Khan; ஆட்சி. 1599-1610) தனது தந்தை இசா கான் இறந்ததைத் தொடர்ந்து வங்காளத்தின் பரோ-புய்யன்களின் தலைவராக இருந்தார்.

ஆரம்பகால வாழ்க்கை மற்றும் குடும்பம்
-----------------------------------

 டாக்கா பல்கலைக்கழகத்தில் உள்ள மூசா கான் மசூதியில் உள்ள மூசா கானின் கல்லறை
மூசா கான் சரையில் ஒரு வங்காள முஸ்லிமான இசா கானுக்கும் இப்ராகிம் தேனிசுமாந்தின் மகள் பாத்திமா பீபி என்பவருக்கும் மூத்த மகனாகப் பிறந்தார்.   இவரது தாத்தா, பைசு இராஜ்புத்திரக் குலத்தைச் சேர்ந்த பகீரத், வங்காள சுல்தான் கியாசுதீன் மக்மூத் சாவிடம் திவானாக பணியாற்ற அயோத்தியிலிருந்து குடிபெயர்ந்தார். கானின் தாத்தா காளிதாசு கசுதானியும் திவானாகப் பணியாற்றினார். மேலும், இப்ராகிம் தேனிசுமாந்தின் வழிகாட்டுதலின் கீழ் இசுலாத்தை ஏற்றுக்கொண்டு சுலைமான் கான் என்ற பெயரையும் பெற்றார்.  சுலைமான் சுல்தானின் மகள் சையதா மொமேனா காதுனை மணந்தார். மேலும்,ம் சரைலின் தோட்டங்களை மூசா கானின் தந்தைக்கு வழங்கினார். மூசா கானுக்கு அப்துல்லா கான் மற்றும் மக்மூத் கான் என்ற இரண்டு இளைய சகோதரர்கள் இருந்தனர். இவரது தாய்வழி உறவினர் அலாவுல் கானுடன், மூசா கான் முகலாயர்களுக்கு எதிராகப் போரிட்டபோது அவர்கள் மூவரும் இவருக்கு உதவினார்கள். இவருக்கு இலியாசு கான் என்ற மற்றொரு சகோதரரும் இருந்தார். அவர் பின்னர் முகலாயர்களிடம் சரணடைந்தார்.

தொழில்
------

 மூசா கானின் மகனால் கட்டப்பட்ட மூசா கானின் கல்லறை
1599 இல் இவரது தந்தையின் மரணத்திற்குப் பிறகு, மூசா கான் சோனார்கானின் அரியணையைப் பெற்றார். மேலும், பதியின் பரந்த நிலப்பரப்பையும் பெற்றார். பின்னர், வங்காளத்தின் பரோ-புய்யன் நிலப்பிரபுக்களின் தலைவருமானார். தனது தந்தையின் பாரம்பரியத்தைத் தொடர்ந்து, இவர் ஒரு தசாப்தத்திற்கும் மேலாக முகலாயப் படையெடுப்பை எதிர்த்தார், 10 ஜூலை 1610 வரை, இவர் பேரரசர் ஜஹாங்கீர் மற்றும் வங்காள சுபாவின் இராணுவத் தளபதியான இசுலாம் கான் சிசுடி மற்றும் சுபாதார் ஆகியோரால் பதவி நீக்கம் செய்யப்பட்டு சிறையில் அடைக்கப்பட்டார். 

சுபாதார் இப்ராகிம் கான் பத்-இ-சாங்கின் (1617-1624) தலையீட்டின் காரணமாக, மூசா கான் இருந்து விடுவிக்கப்பட்டார். முகலாயப் படைக்கு விசுவாசமாக இருந்து திரிபுராவின் வெற்றியிலும் காம்ரூபத்தில் ஏற்பட்ட கிளர்ச்சியை அடக்குவதிலும் இவர் தீவிரமாக பங்கேற்றார்.

இறப்பு
------

மூசா கான் 1623 இல் ஜஹாங்கிர்நகர் நகரில் இறந்தார். இவருக்குப் பிறகு இவரது மகன் மாசும் கான் ஆட்சிக்கு வந்தார். அவர் *பாக்-இ-முசா-கான்* (மூசா கானின் தோட்டம்) என்று அழைக்கப்படும் இடத்தில் அடக்கம் செய்யப்பட்டார். மூசா கான் மசூதி ஒன்று கட்டப்பட்டது. கல்லறை மற்றும் மசூதி டாக்கா பல்கலைக்கழகத்தின் இன்றைய குடியிருப்பு வளாகத்தில் அமைந்துள்ளது.

மேற்கோள்கள்
-----------

1. ↑  Karim, Nurul (1954), S. Moinul Haq (ed.), "Role of 'Isa Khan in the History of East Pakistan", *Journal of the Pakistan Historical Society*, Pakistan Historical Society, p. 129
2. ↑  Taifoor, Syed Muhammed (1965), *Glimpses of Old Dhaka: a short historical narration of East Bengal and Aassam*, S. M. Perwez, p. 94
3. ↑  Hussainy Chisti, Syed Hasan Imam (1999), Sharif Uddin Ahmed (ed.), "Arabic and Persian in Sylhet", *Sylhet: History and Heritage*, Bangladesh Itihas Samiti, p. 600, ISBN 978-984-31-0478-6
**எரவிகுளங்கரா பகவதி கோயில்** இந்தியாவின் கேரளாவின் எர்ணாகுளம் மாவட்டத்தில் உள்ள ஒரு பழமையான இந்துக் கோயிலாகும். இக்கோயில் சிவன் மற்றும் அய்யப்பனுக்கு அர்ப்பணிக்கப்பட்ட கோயிலாகும்.

அமைவிடம்
--------

காலடிக்கும் ஆலுவாவுக்கும் இடையில்அகபரம்பு கிராமத்தில் அமைந்துள்ளது. நெடும்பாசேரி சர்வதேச விமான நிலையத்திலிருந்து கிட்டத்தட்ட ஒரு கிலோமீட்டர் தொலைவிலும், NH47 இல் உள்ள காரியத் சந்திப்பிலிருந்து 500 மீட்டர் தொலைவிலும் இக்கோயில் அமைந்துள்ளது.

தோற்றம்
-------

இக்கோயில் சுமார் 1600 ஆண்டுகள் பழமையானது எனவும், அடர்ந்த காடுகளுக்கு இடையில் எனவும், தேவியின் பிரசன்னம் இங்கு காணப்பட்டது எனவும் அஸ்டமாங்கல்ய பிரசன்னம் கூறுகிறது. வில்வமங்கலம் சுவாமிக்கு இத்தலத்தில் தேவியின் தரிசனம் கிடைத்ததாகக் கூறப்படுகிறது. ஆதலால் கோயில் உள்ள குன்றானது திருவிழும்குன்னு என்றும் அழைக்கப்படுகிறது.

பின்னர் சிவன், சாஸ்தா (அய்யப்பன்) ஆகியோர் அங்கு காணப்பட்டனர். பக்தர்கள் அவர்களையும் வணங்கத் தொடங்கினர். 2007ஆம் ஆண்டு தாம்பூல பிரசன்னம் நடத்தப்பட்டது. கோயிலில் பிரம்மராட்டசசர்கள். நாக சர்ப்பம் ஆகியவற்றை அமைக்க அவசியம் எழவே, தாந்திரிய சடங்கு அக்டோபர் 2008 இல் மேற்கொள்ளப்பட்டு அவை அமைக்கப்பட்டன.

மேற்கோள்கள்
-----------

1. ↑  Eravikulangara Temple Website பரணிடப்பட்டது 2011-07-10 at the வந்தவழி இயந்திரம்
பரிப்பு மகாதேவர் கோயில்
**பரிப்பு மகாதேவர் கோயில்** இந்தியாவின் கேரள மாநிலத்தில் கோட்டயம் மாவட்டத்தில் அய்மனம் ஊராட்சியில் பரிப்பு என்ற இடத்தில் அமைந்துள்ள ஒரு இந்துக் கோயிலாகும். தெக்கும்கூர் ராஜாவுடன் தொடர்புடைய புகழ்பெற்ற சிவாலய தோத்திரத்தில் இக்கோயில் *நல்பரப்பில்* என்று குறிப்பிடப்பட்டுள்ளது.   திருவிதாங்கூர் தேவஸ்வம் வாரியத்தால் இக்கோயில் தற்போது நிர்வகிக்கப்படுகிறது. கோயிலின் தாந்த்ரீக உரிமை பத்ரகாளி மட்டப்பள்ளி நம்பூதிரியிடம் உள்ளது.

மூலவர்
------

இக்கோயிலின் மூலவரான சிவபெருமான் கிழக்கு நோக்கி உள்ளார். பரசுராமரால் பிரதிஷ்டை செய்யப்பட்ட 108 'சிவாலயங்களில்' இக்கோயிலும் ஒன்றாகும். இக்கோயிலில் கிருஷ்ணர், சாஸ்தா, கணபதி, பகவதி ஆகிய துணைத் தெய்வங்கள் உள்ளன.  தாரா, பின்விளக்கு, புஷ்பாஞ்சலி, பாயசம், கூவலமாலை ஆகியவை இங்கு படைக்கப்படுகின்றன.

புராணம்
-------

 கோயிலின் கோபுரம்
தற்போதுள்ள கோயில் கட்டுமானம் கி.பி.825இல் எடப்பள்ளி ராஜா எனப்படுகின்ற 'மடத்தில் ராஜா' என்பவரால் கட்டப்பட்டதாகும். அவர் பரிப்புக்கு அருகில் உள்ள மடத்தில் அரண்மனையைச் சேர்ந்தவர் ஆவார். உள்ளூர் தலைவருக்கும் இவருக்கும் இடையில் நல்லுறவு பேணப்படவில்லை. இருப்பினும் இருவரும் சிவன் மீது பக்தி கொண்டிருந்தனர். தவறாமல் கோயிலுக்குச் சென்று வந்த இருவரும் மகாதேவா கோயிலில் ஒருவரையொருவர் சந்திக்க விரும்பவில்லை. இதற்கான ஒரு தீர்வாக, கோயிலில் பாரம்பரிய முகப்பு எனப்படுகின்ற இரண்டு 'பலிக்கல்புரங்கள்' கட்டப்பட்டன, கேரளாவில் உள்ள பிற கோயில்களில் ஒரே ஒரு பலிக்கல்புரமே உள்ளது. 

கடந்த காலத்தில், பரிப்பில் கிட்டத்தட்ட 141 நாயர் குடும்பங்கத்தார் குடியேறினர். 'ஏழமதுகளி' மற்றும் 'கவனையேறு' போன்ற பண்டைய கலை வடிவங்கள் அங்கு பெரும் முன்னேற்றத்தைப் பெற்றன. நீர்நிலைகளுக்கு அருகில் உள்ள பரிப்பு, ராஜாவின் இராணுவப் பிரிவு மற்றும் வர்த்தக உறவுகளின் காரணமாக மிகுந்த அரசியல் முக்கியத்துவம் பெற்றது.

விழாக்கள்
---------

இங்கு வருடாந்திர திருவிழா (திருவுத்ஸவம்) மலையாள மாதமான 'மீனம்' (மார்ச்/ஏப்ரல்) இல் நடத்தப்படுகிறது. மஹா சிவராத்திரியும் திருவாதிரையும் குறிப்பிடத்தக்க பிற பண்டிகைகளாகும்.

மேற்கோள்கள்
-----------

1. 1 2  Prof. N.E. Kesavan Namboothiri (June 2014). *Thekkumkur Charithravum Puravrithavum*. Kottayam, Kerala state, India: Sahitya Pravarthaka Co-operative Society Ltd.. பக். 109. பன்னாட்டுத் தரப்புத்தக எண்:9789385725647. . Prof. N.E. Kesavan Namboothiri (June 2014). *Thekkumkur Charithravum Puravrithavum*. Kottayam, Kerala state, India: Sahitya Pravarthaka Co-operative Society Ltd. p. 109. ISBN 9789385725647.
2. ↑  "108 Shivalayas" by Kunjikuttan Ilayathu
3. ↑  "✍pedia - Parippu Mahadeva Temple (പരിപ്പ് മഹാദേവ കോവെല്‌) Aymanam, Kottayam". .
4. ↑  "Things to Do - Parippu Sree Mahadeva Temple, Kumarakom, Kerala". .
5. ↑  "Parippu Mahadeva Temple, Aymanam, Kottayam". .
6. ↑  "Parippu Mahadeva Temple". .
வடக்குத் திருச்சுற்று
**பருமலை வலிய பனையன்னர்காவு தேவி கோயில்** பத்ரகாளிக்கும் சிவனுக்கும் அர்ப்பணிக்கப்பட்ட ஒரு பழமையான இந்து கோவில் ஆகும். இக்கோயில்இந்தியாவின் கேரள மாநிலத்தில் பத்தனம்திட்டா மாவட்டத்தில் உள்ள பருமலையில் பம்பை ஆற்றின் கரையில் அமைந்துள்ளது.  கேரளாவில் உள்ள மூன்று முக்கிய பத்ரகாளி கோவில்களில் இக்கோயிலும் ஒன்றாகும். மலபாரில் உள்ள திருமந்தம்குன்று கோயில், கொச்சியில் உள்ள கொடுங்கல்லூர் கோயில் மற்றும் திருவிதாங்கூரில் உள்ள *பனையன்னர்காவு கோயில்* ஆகிய மூன்று கோயில்களும் சற்றொப்ப சமமான முக்கியத்துவம் வாய்ந்தவை.  திரேதா யுகத்தில் துர்வாச முனிவர் மற்றும் நாரதர் ஆகியோரால் நிறுவப்பட்ட சிவன் மற்றும் தேவி சிலையை பரசுராம முனிவர் நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோவில்களில் இந்த கோயிலும் ஒன்றாகும்.

கோயில், கட்டிடக்கலை
-------------------

இக்கோயில் நான்கு ஏக்கர் நிலப்பரப்பில் அமைந்துள்ளது. கோயிலைச் சுற்றியும் உயரமான பனைமரங்களும் அழகிய பசுமையான காடுகளும் காணப்படுகினறன. கோயிலின் மேற்குப் பகுதியில் பம்பா நதி ஓடுகிறது. கோயில் கட்டிடக்கலையை உற்றுநோக்கும்போது சிவன் கோயில்கள் மிகவும் முக்கியத்துவம் பெறுகின்றன எனலாம். கோயில் வளாகம் வடக்கு நோக்கி உள்ளது.

மூலவர்
------

கோயிலின் மூலவர் சிவனமாக இருப்பினும் சப்த மாதர் மூலவருக்குரிய முதன்மை இடத்தைப் பெறுகின்றனர். தினசரி பூஜைகளில் ஆளும் சக்தியாக சப்த மாதா வழிபடப்படும் கேரளாவில் உள்ள கோயில்களில் இது முக்கியமான கோயிலாகும்.

கோயில் சுவரோவியங்கள்
--------------------

இக்கோயிலில் காணப்படுகின்ற சுவரோவியங்களின் தொகுப்பு இந்தியாவில் மிகவும் புகழ் பெற்றதாகும். நுணுக்கத்திற்கும், வண்ணக் கலவைக்கும், தெளிவான கோட்டு வடிவத்திற்கும் அது முக்கியத்துவம் பெறுகிறது. இந்த ஓவியங்களின் வயதைக் கண்டுபிடிப்பது கடினமாக இருப்பினும் இந்த ஓவியத்தொகுப்பு இரு நிலைகளில் அமைக்கப்பட்டதாகத் தெரிகிறது. செவ்வக வடிவ மூலவர் சன்னதியை ஒட்டியுள்ளவை ஆரம்ப காலத்தைச் சேர்ந்தவையாகும். பின்னர் உள்ள, சதுர வடிவ சன்னதியைச் சேர்ந்த ஓவியங்கள் பின்னர் வடிக்கப்பட்டவையாகும். ஒடநாட்டின் கடைசி மன்னனின் ஆட்சிக்காலத்தில் இந்த ஓவியங்கள் தீட்டும் பணி நிறைவுற்றதாக நம்பப்படுகிறது. இந்த காலகட்டத்தில், வைணவ பழக்கவழக்கங்களும், தூய்மையான வழிபாட்டு முறையும் இங்கு சிறப்பான முறையில் மேற்கொள்ளப்பட்டன.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* கொடுங்கல்லூர் பகவதி கோவில்
* திருமாந்தம்குன்னு தேவி கோவில்

படத்தொகுப்பு
------------

விக்கிமீடியா பொதுவகத்தில்,  
 ***பருமலை வலிய பனையன்னர்காவு தேவி கோயில்***   
என்பதின் ஊடகங்கள் உள்ளன. 

* கருவறை (மகாகாளி)கருவறை (மகாகாளி)
* வடக்குத் திருச்சுற்று (பத்ரகாளி)வடக்குத் திருச்சுற்று (பத்ரகாளி)
* கருவறை (சிவன்)கருவறை (சிவன்)
* மேற்குத் திருச்சுற்று (சிவன்)மேற்குத் திருச்சுற்று (சிவன்)
* கிழக்குத் திருச்சுற்று (மகாகாளி)கிழக்குத் திருச்சுற்று (மகாகாளி)

மேற்கோள்கள்
-----------

1. ↑   *Pilgrimage to Temple Heritage*.
2. ↑   *Aithihyamala (Malayalam)*.
3. ↑  "108 Shiva Temples in Kerala created by Lord Parasurama". .
4. ↑  DG Printer (2004). *Durga (The Universal Mother)*. 1 (Issue No. 1 ). X-30, Okhla Industrial area, Phase-II, New Delhi-110020, India: Diamond Pocket books (Pvt) Ltd. பக். 20. பன்னாட்டுத் தரப்புத்தக எண்:9788128806100.
5. ↑  "Mathrubhumi Daily News: Panayannarkkavu Murals". .
**கியாசுத்தீன் பல்பான்** (*Ghiyas ud din Balban*, 1200 – 1287) அடிமை வம்சம் எனப்பட்ட மம்லுக் வம்சத்தைச் சேர்ந்த தில்லி சுல்தானகத்தின் துருக்க ஆட்சியாளரும் ஆவார். இவர் 1266 ஆம் ஆண்டு முதல் 1287 ஆம் ஆண்டு இறக்கும் வரை ஆட்சியில் இருந்தார்.

வரலாறு
------

கியாசுத்தீன் பல்பான் காலத்தில் வெளியிடப்பட்ட நாணயம்
கியாசுத்தீன் பல்பான் இல்பாரி பழங்குடியினத்தைச் சேர்ந்த துருக்கப் பிரபு ஒருவரின் மகனாவார். ஆனால், இவர் சிறுவனாக இருந்தபோது, மங்கோலியர்களால் பிடிக்கப்பட்டு அடிமையாக காசுனி என்னும் இடத்தில் விற்கப்பட்டார். இவரை, பின்னர் தில்லி சுல்தானாக இருந்த சம்சுத்தீன் இல்த்துத்மிசு 1232 ஆம் ஆண்டு வாங்கினார். எனினும் இல்த்துத்மிசு தனது முன்னாள் எசமானும், ஆட்சியாளனுமாகிய குதுப்புத்தீன் ஐபாக்கின் உத்தரவுக்கு அமைய பல்பானை விடுவித்து ஒரு இளவரசனைப்போல வளர்த்தார்.

இவர் சுதந்திரமாகக் கல்வி கற்றார். பின்னர் நாட்டின் 40 துருக்கப் பிரபுக்களைக் கொண்ட குழுவொன்றுக்குத் தலைவர் ஆனார். சுல்தானகத்தில் ரசியா சுல்தானாவின் ஆட்சி தூக்கியெறியப்பட்டபின் ஏற்பட்ட ஆட்சிக் காலங்களின்போது, பதவி நிலைகளில் இவர் வேகமாக முன்னேறினார். 1246 முதல் 1266 ஆம் ஆண்டுக் காலப்பகுதியில் இவர் பிரதம அமைச்சராகப் பணியாற்றினார். 1266 ஆன் ஆண்டில் நசிருத்தீன் மகுமூத் இறந்ததும், தானே தன்னை ஆட்சியாளனாக அறிவித்துக் கொண்டார். இவர் இறந்த சுல்தானின் மனைவியின் தந்தையாவார்.

பல்பான் சுல்தானகத்தை இரும்புக்கரம் கொண்டு ஆட்சி செய்தார்.

சான்றுகள்
---------

1. ↑  Smith Jr. John Masson (December 1984). "Ayn Jālūt: Mamlūk Success or Mongol Failure?". *Harvard Journal of Asiatic Studies* **44** (2): 307–345. doi:10.2307/2719035. .
2. ↑  Smith Jr. John Masson (January–March 1998). "Nomads on Ponies vs. Slaves on Horses". *Journal of the American Oriental Society* **118** (1): 54–62. doi:10.2307/606298.
3. ↑  Ṭabīb, Rashid al-Din (1971). *The Successors of Genghis Khan*. Columbia University Press. பக். 52 and n. 197.
4. ↑  Ibn Batuta (1962). *The Travels of Ibn Battuta*. **II**. Cambridge University Press. பக். 478.
5. ↑  Boyle, John Andrew (June 1963). "The Mongol Commanders in Afghanistan and India According to the Ṭabaqāt-I NāṢirī of Jūzjānī". *Islamic Studies* **2** (2): 235–247.
6. ↑  Wink, A. (1991). *Al-Hind: the Making of the Indo-Islamic World, II*. Brill. பக். 207.
7. ↑  Smith Jr. John Masson. "MONGOL ARMIES AND INDIAN CAMPAIGNS". University of California, Berkeley. .
8. ↑  Bhat, R.A *History of Medieval India* pp. 66-68
9. ↑  Ali, Muhammad Ansar (2012). "Bughra Khan". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
**கிருஷ்ணாபுரம் கோயில்,** இந்தியாவில் கேரள மாநிலம் கோட்டயம் மாவட்டம், ஈராட்டுப்பேட்டைக்கு அருகில் உள்ள தலப்புலம் என்னுமிடத்தில் அமைந்துள்ளது. இக்கோயிலின் மூலவர் கிருஷ்ணர் ஆவார்.

புராணம்
-------

தலப்புலம் என்ற ஊரானது பழங்காலத்திலிருந்தே ஆன்மிகத்தின் மையமாக இருந்து வருகிறது. *தல* என்றால் "தலை", *புலம்* என்றால் "குக்கிராமம்" அல்லது "இடம்" என்று பொருள்படும். அதாவது "நிலங்களின் நிலம்" அல்லது மற்ற இடங்களுக்கு மேல் இருக்கும் இடம் எனப்படும். பிராமணர், சூத்திரர், பழங்குடி இனத்தவர்கள் என்ற வகையில் பல்வேறு பண்பாட்டினைப் பின்பற்றிய மக்கள் இங்கு வசித்து வந்தனர். உள் சண்டைகள். போட்டியின் காரணமாகவும் நல்வாழ்வு நாடியும் பிராமணர்கள் பாதுகாப்பான இடங்களுக்குச் சென்றனர். வெளியேறினர். நாடோடி வாழ்க்கை முறையை வாழ்ந்த பழங்குடியினர் ஒரு குறிப்பிட்ட வசிப்பிடத்தில் வாழாமல் பிற இடங்களுக்குச் சென்றனர். சூத்திரர்கள் விவசாயத்தில் ஈடுபட்டு திருப்தியான வாழ்க்கையை நடத்தி வந்தனர். வயல்வெளிகளில் பணியில் இருந்தபோது ஒரு இரும்புக்கருவி அவர்கள் கண்ணில் பட்டது. அப்போது அவர்கள் கண்களுக்கு விசித்திரமான காட்சி தோன்றியது. இது கோயிலுக்கு அடிக்கல் நாட்டுவதற்கு காரணமாக இருக்கலாம். குக்கிராமத்தின் மக்கள் வைணவ மற்றும் சைவ பிரிவுகளை சேர்ந்தவர்கள்.

வரலாறு
------

1078ஆம் ஆண்டின் 22வது மிதுனத்தின் தாழ்மோன் மாடமோன்மூலவர் கிருஷ்ணரை கோயிலில் அமைத்தார்.  இதுதொடர்பாக புராணக்கதை ஒன்று கூறப்படுகிறது. பொதுவாக மக்கள் சிவன் கோயில் வேண்டுமென விரும்பினர். கிருஷ்ணரை அமைக்க ஒருமித்த கருத்து காணப்படவில்லை. தாழ்மோன், தன் மனையிலிருந்து கிருஷ்ணரின் சிலையைக் கொண்டுவந்து, அங்கு மூலவராக நிறுவினார். அவரால் வழிபடப்படுவதற்கு முன்பாக அச்சிலை ஒரு பிராமணப்பெண்மணியால் வழிபடப்பட்டது. பஞ்சம், இயற்கைச்சீற்றத்திற்கு ஒரு முடிவு காணும் வகையில் சிவன் சிலையை அங்கு நிறுவ முடிவெடுத்து 1124ஆம் ஆண்டின்26ஆவது எடவத்தில் சிவன் சிலை அமைக்கப்பட்டது. தொடர்ந்து அம்மன் சிலை அமைக்கப்பட்டது. கோச்சுபுரக்கல் என்ற நாயர் குடும்பத்தார் அதன் நிர்வாகத்தையும் உரிமையையும் கொண்டிருந்தனர். பின்னர் அக்குடும்பத்தில் ஒரு பிரிவினர் நிர்வாகக்காரணம் காரணமாக அருகில் பிறிதொரு இடத்திற்குச் சென்றனர். கோச்சுபுரக்கல் குடும்பத்தார் ஒட்டுமொத்தமாக முடிவெடுத்து அதன் நிர்வாகத்தையும், உரிமையையும் 196 என்.எஸ்.எஸ்.காரயோகம் தலப்புரத்திடம் தர முடிவெடுத்தனர். இந்து சமூக நலனை முன்னிட்டு அவர்கள் தற்போது அப்பணியைச் செய்துவருகின்றனர்.

மேற்கோள்கள்
-----------

1. ↑  
.ece
ஒரு வாளியின் வடிவமைப்பு
**வாளி** (bucket), (pail)  என்பது ஒரு வீட்டு உபகரணமாகும். இது கிணற்றில் இருந்து தண்ணீர் அள்ளுவதற்கு பயன்படும் ஒரு சாதனமாகும். அதனைத் தவிர வேறு பலவேறு வீட்டுத்தேவைகளுக்கும் இந்த வாளி பயன்படுகிறது. அநேகமாக வீட்டுக்குள் தண்ணீர் குழாய் இல்லாத வீடுகளில் இதன் பயன்பாடு முக்கியமானதாகும். இலங்கை வாழ் தமிழர் மத்தியில் இந்த "வாளி" எனும் சொல்லின் பயன்பாடும் வரலாற்றில் மறக்க முடியாத ஒன்றாகும்.

உருவ அமைப்பு
------------

இதன் உருவ அமைப்பு உருளைவடிவானதாக இருக்கும். அதேவேளை இந்த உருளை வடிவமைப்பின் மேல் புறம் அகன்றும், கீழ் அடிப்பகுதி ஒடுங்கியும் காணப்படும். அத்துடன் உருளைவடிவான அடிப்பகுதியில் இந்த வாளியை கீழே வைப்பதற்கு ஏதுவாக ஒரு வளையமும் பொருத்தப்பட்டிருக்கும்.

வரலாறு
------

மக்கள் வாளி பயன்படுத்தத் தொடங்கியக் காலங்களில் ஆரம்பத்தில் வெண்கலத்திலேயே இருந்ததாக அறியப்படுகிறது. அதன்பின்னர் இரும்பு வாளிகள் அறிமுகமாகியன. இவை கடும் கணமானதாகவும் அதேவேளை நீண்ட காலம் பயன்படுத்தக் கூடியதாகவும் இருந்தன. தற்போது இந்த இரும்பு வாளிகளை காண்பது அரிதாக வருகிறது. அதன் பின்னரான காலங்களில் கனமற்ற அதேவேளை இலகுவான வாளிகள் அறிமுகமாகின. அவற்றை பேச்சு வழக்கில் "தகர வாளி" என அழைப்பர். இத்தகர வாளிகள் இரும்பு வாளிகளுடன் ஒப்பிடும் போது அதிகம் காலம் உழைக்கக்கூடியதாக இல்லை.

நெகிழி வாளி
-----------

தற்காலத்திலும் இந்த தகரவாளிகளின் பயன்பாடு ஒரு சில நாடுகளில் காணப்பட்டாலும். நெகிழிகளில் வடிவமைக்கப்பட்ட வாளிகள் பெருகியுள்ளன. இருப்பினும் இந்த தற்கால நெகிழியில் அமைக்கப்பட்ட வாளிகளை, இலங்கை மக்கள் "வாளி" என்று பெரும்பாலும் அழைப்பதில்லை. அவற்றை "பிளாஸ்டிக் வாளி" அல்லது ஆங்கில பெயர்க்கொண்டு "பக்கெட்" என்றே அழைக்கின்றனர். அதேவேளை இந்த தற்கால நெகிழி வாளிகள் கிணற்றில் இருந்து தண்ணீர் அள்ளுவது போன்ற பயன்பாடுகளுக்கு ஏற்றதாக இல்லையென்பது குறிப்பிடத்தக்கது.

யாழ்ப்பாணத்தில் வாளி
--------------------

யாழ்ப்பாண மக்களின் வாழ்வியலோடு ஒன்றிவிட்ட ஒன்று துலா கிணறும் ஆகும். இந்த துலா கிணறுகளில் இருந்து நீரை அள்ளுவதற்கும், குளிப்பதற்கும் இந்த வாளியின் பயன்பாடு பிரதானமானதாகும்.

சிங்களவர் வாளியும் தமிழ் இனவழிப்பும்
------------------------------------

இலங்கையில் சிங்களவர் "வாளி" என்பதை "பால்திய" (Baldhiya) என்றே அழைப்பர். தமிழர் "வாளி" என்றே அழைப்பர். அதுவும் சிங்களம் பேசத் தெறிந்த தமிழர்களுக்கும் உச்சரிப்பில் "வாளி" அல்லது "வாளிய" என்றே ஒலிப்புக்கு வரும். (விதிவிலக்காக ஒரு சிலர் இருந்திருக்கலாம்) இதனை அறிந்து வைத்திருந்த சிங்களவர்கள், 1977 மற்றும் 1983 ஆம் ஆண்டுகளில் தமிழர்கள் மீது கட்டவிழ்த்து விடப்பட்ட இனக்கலவரங்களின் போது, தமிழர் என சந்தேகிக்கும் நபர்களை, சிங்களத்தில் **Baldhiya** என்று கூறும்படி கேட்பதும், தமிழர்களால் இந்த ஒலிப்புக்கு அமைவாக அச்சொல் வராததாலும் தமிழர்கள் எளிதாக இனங்காணப்பட்டுவிடுவர். இவ்வாறானவர்களை சிங்களக் காடையர்கள் அடித்தும் வெட்டியும் வாகனங்களில் உள்ளே வைத்து கதவை மூடிவிட்டு மண்ணெண்ணெய் இட்டு கொளுத்தியதுமான நிகழ்வுகள் ஏராளம் உள்ளன. இந்த "பால்திய" எனும் சொல்லை சொல்லச்சொல்லி கொல்லப்பட்டவர்கள் நூற்றுக்கணக்கில் உள்ளனர். குறிப்பாக கொழும்பு மற்றும் அதனை அண்டியப் பகுதிகளில். இந்த நிகழ்வுகளும் இந்த "வாளி" எனும் சொல்லும் இலங்கை தமிழர் வரலாற்றில் மறக்க முடியாத ஒன்றாகும். இவ்வாறான நிகழ்வுகள் இலங்கையில் தமிழ் இளைஞர்கள் ஆயிதவழி போராட்டங்களில் ஈடுப்படத் தூண்டியதற்கான காரணங்களில் ஒன்றும் ஆகும்.

மேற்கோள்கள்
-----------

1. ↑
**பேரகம் மகாதேவர் கோயில்** (Perakam mahadaeva temple) சிவபெருமானுக்கு படைத்தளிக்கப்பட்ட ஒரு பழங்கால இந்து கோயில், இந்தியாவின் கேரள மாநிலத்தில் திரிச்சூர் மாவட்டத்தின் பேரகம் கிராமத்தில் அமைந்துள்ளது. பரசுராம முனிவர் பேரகம் கிராமத்தில் சிவபெருமானின் சிலையை நிறுவியதாக நாட்டுப்புறக் கதைகள் கூறுகின்றன.இக்கோயில் சிவாலய ஸ்தோத்திரத்தில் விவரிக்கப்பட்டுள்ள கேரளாவின் புகழ்பெற்ற 108 சிவன் கோயில்களில் ஒன்றாகும்.

கோயில் அமைப்பு
--------------

இது திருச்சூர் மாவட்டத்தின் பழமையான கோயில்களில் ஒன்றாகும்.தற்போதைய கோயில் கிட்டத்தட்ட 200 ஆண்டுகளுக்கு முன்பு கட்டப்பட்டதாக கருதப்படுகிறது.இக்கோவிலின் சிவன் பேரகம் கிராமத்தின் பாதுகாவலர் என்னும் பெயராலும் அழைக்கப்படுகிறார்.இந்த கோயில் நாலம்பலம், திடப்பள்ளி, வட்டா திருக்கோயில் மற்றும் மண்டபம் ஆகியவற்றை உள்ளடக்கியது.இடைக்கால கோயில்களின் ஒரு பகுதியாக இந்த கோயில் கட்டப்பட்டுள்ளது.பேரகம் சிவன் கோயில் மேற்கு நோக்கி அமைந்து உள்ளது. தினசரி மூன்று பூஜைகள் நடத்தப்படுகின்றன. அவை உஷா பூஜை, உச்சி கால பூஜை, இரவு பூஜை ஆகியவை ஆகும்.

துணை தெய்வங்கள்
---------------

* அய்யப்பன்
* வெட்டகோரு மக்கன்
* கணபதி
* தேவி பார்வதி
* நாக தேவி

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  "108 Shiva temples of Kerala". .
2. ↑  "108 Shiva Temples in Kerala created by Lord Parasurama". .
3. ↑  "PERAKAM SREE MAHADEVA". .
**எச்டி 60532 (HD 60532) அல்லது எதிப 60532** என்பது ஒரு வெள்ளை F-வகை) முதன்மை வரிசை விண்மீனாகும், இது பப்பிஸ் விண்மீன் குழுவில் தோராயமாக 84 ஒளி ஆண்டுகள் தொலைவில் அமைந்துள்ளது, அதன் முதன்மைப் பெயரை என்றி திராப்பர் பட்டியல் பெயரீட்டிலிருந்து எடுத்துக்கொள்கிறது. இது சூரியனை விட 1.44 மடங்கு பெரியதாக கணக்கிடப்பட்டுள்ளது. இந்த விண்மீன் சூரியனைப் போல (2.7 கிகா ஆண்டு) 59% மட்டுமே பழமையானது. மேலும், சூரியனைப் போல 38% மட்டுமே பொன்மத்(உலோகத்)தன்மை கொண்டுள்ளது.. 2008 ஆம் ஆண்டில், அதைச் சுற்றியுள்ள வட்டணையில் இரண்டு புறக்கோள்கள் கண்டுபிடிக்கப்பட்டன.

கோள் அமைப்பு
------------

2008 செபுதம்பரில், வியாழன் போன்ற இரண்டு கோள்கள் விண்மீனைச் சுற்றி வருவது கண்டறியப்பட்டது. இந்த இரண்டு கோள்களின் வட்டணைக் காலங்களும் 3:1 அதிர்வுகளில் இருப்பது போல் தெரிகிறது. 

எச்டி 60532 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | ≥1.06±0.08 *M*J | 0.77±0.02 | 201.9±0.3 | 0.26±0.02 |
| **c** | ≥2.51±0.16 *M*J | 1.60±0.04 | 600.1±2.4 | 0.03±0.02 |

மேலும் காண்க
------------

* எச்டி(எதிப) 69830
* சூரியப் புறக்கோள்களின் பட்டியல்

மேற்கோள்கள்
-----------

வெளி இணைப்புகள்
---------------

* "HD 60532". *Exoplanets*. .

1. ↑
கோயிலின் நுழைவாயில்
**முட்டிச்சூர் கல்லட்டுப்புழா மகா சிவன் கோயில்** கேரள மாநிலம் திருச்சூர் மாவட்டத்தில் அந்திகாட்டில் அமைந்துள்ளது.  இந்தக்கோயில் கேரள கட்டிடக்கலைக்கு ஒரு சிறந்த எடுத்துக்காட்டாகும். கல்லட்டுப்புழா கோயில் கருவண்ணூர் ஆற்றின் கரையில் அமைந்துள்ளது. இக்கோயிலின் மூலவர் சிவன் ஆவார். மூலவர் சன்னதி மேற்கு நோக்கி அமைந்துள்ளது. இங்குள்ள மூலவர் சிலையை பரசுராமர் நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.

கோக சண்டேசம்
------------

சுமார் 2700 ஆண்டுகளுக்கு முன்பு எழுதப்பட்டதாகக் கருதப்படுகின்ற "கோக சண்டேசம்" என்ற கவிதையில் முட்டிச்சூர் மற்றும் சிவன் கோயில்லைப் பற்றிய குறிப்புகள் காணப்படுகின்றன.

மேலும் காண்க
------------

* 108 சிவன் கோயில்கள்
* கேரளாவின் கோவில்கள்

மேற்கோள்கள்
-----------

1. ↑  "108 Shiva temples of Kerala - Worshiped by Parasurama Information". *www.vaikhari.org*. .
2. ↑  "108 Shivalaya Nama Stotram - 108 Shivalaya Nama Stothra – Temples In India Information". *www.templesinindiainfo.com*. .
கோயிலின் நுழைவாயில்
**முண்டையூர் மகாதேவர் கோயில்** என்பது இந்தியாவின் கேரள மாநிலத்தில் திருச்சூர் மாவட்டத்தில் அஞ்சூரில் உள்ள, சிவனுக்கு அர்ப்பணிக்கப்பட்ட ஒரு பழமையான இந்து கோயில் ஆகும்.  இக்கோயிலானது முண்டயூர் கிராமத்தில் மூலவர் சிவன் ஆவார். மூலவர் கருவறை கிழக்கு நோக்கி அமைந்துள்ளது. பரசுராம முனிவர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன.  இது கேரளாவின் 108 சிவன் கோயில்கல் ஒன்றாகும்.    கோழிக்கோடு சாமோரின் படை போரில் ஈடுபட்டபோது முண்டயூர் சிவபெருமான் அவர்களைக் காப்பாற்றியதாகக் கூறப்படுகிறது.

விழாக்கள்
---------

இக்கோயிலின் வருடாந்திர திருவிழா மார்ச்-ஏப்ரல் (மலையாள மாதம்: மீனம்) மாதத்தில் லட்சார்ச்சனைக்காக கொண்டாடப்படுகிறது.  சிவராத்திரி ஒவ்வொரு ஆண்டும் பிப்ரவரி-மார்ச் மாதத்தில் (மலையாள மாதம்: கும்பம்) கொண்டாடப்படுகின்ற மற்றொரு முக்கியமான திருவிழாவாகும்.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* திருச்சூர் கிராமத்தில் உள்ள இந்து கோவில்கள்

மேற்கோள்கள்
-----------

1. ↑  "108 Siva Temples". The Kerala Temples.
2. ↑  "108 Shiva Temples in Kerala created by Lord Parasurama; 8. Mundayoor or Mundoor Shiva Temple".
3. ↑  Book Title: 108 Siva Kshetrangal, Author:Kunjikuttan Ilayath, Publishers: H and C Books
4. ↑  "108 Shiva Temples in Kerala created by Lord Parasurama". Vaikhari.
5. ↑  "Shiva Temples Listing Mundayur - Siva Temple".
6. ↑  K.P. Padmanabha Menon, History of Kerala, Vol. IV, pp 86-87
7. ↑  "Mundayur Mahadeva Temple". *The Hindu*.. பார்த்த நாள்: 22 March 2012.
8. ↑  "TEMPLES OF THRISSUR". kerala windows.
திருக்காரியூர் மகாதேவர் கோயில்
**திருக்காரியூர் மகாதேவர் கோயில் இந்தியாவில்** கேரள மாநிலத்தில் எர்ணாகுளம் மாவட்டத்தில் உள்ள கொத்தமங்கலம் நகரில், மூவாட்டுப்புழா ஆற்றின் கிளை நதியான கோதையாற்றின் வடகரையில் அமைந்துள்ள கோயிலாகும். கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் நிறுவப்பட்ட கடைசி திருக்காரியூர் கருதப்படுகிறது. வரலாற்று முக்கியத்துவத்திற்காகவும், புராணங்களுக்காகவும் இது முக்கியத்துவம் பெறுகிறது. திருக்காரியூரில் பல நூற்றாண்டு கால பழமையான வரலாற்றுப் பதிவுகள் உள்ளன

கோயில் அமைப்பு
--------------

திருக்காரியூர் மகாதேவர் கோயில் சுமார் 4 ஏக்கர் பரப்பளவில் அமைந்துள்ள கோயிலாகும். கிழக்கு நோக்கி அமைந்துள்ள இக்கோயிலின் கிழக்கிலும் மேற்கிலும் இரண்டு கோபுரங்கள் உள்ளன. கிழக்குக் கோபுரத்தின் உள்ளே நுழைந்ததும் பெரிய ஆனைக்கொட்டிலைக் காணலாம். தேக்கு மரத்தால் ஆன கொடிமரம் செம்பு பூசப்பட்டு, மிகவும் பழமையாக உள்ளது. கிழக்குக் கோயில் கோபுரத்தின் எதிரில் பெரிய குளம் உள்ளது. இந்தக் குளத்தை எதிர்நோக்கி கோயில் உள்ளது. 

மூலவர் சன்னதி செவ்வக வடிவில் இரண்டு தளங்களுடன் உள்ளது. இது கேரளாவில் உள்ள பெரிய செவ்வக மூலவர் சன்னதிகளைக் கொண்டதாகும். அழகிய ஓவியங்கள் மற்றும் மரச் சிற்பங்களால் கருவறை அலங்கரிக்கப்பட்டுள்ளது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்

மேற்கோள்கள்
-----------
**தலாய்** *(Talai)* என்பது இந்தியாவின் இமாச்சலப்பிரதேசத்தில் இருக்கும் பிலாசுபூர் மாவட்டத்திலுள்ள ஒரு பேரூராட்சி ஆகும்.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தலாய் நகரத்தின் மக்கள்தொகை 2010 நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இக்கிராமத்தின் எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாலும். எழுத்தறிவு பெற்றவர்களில் 75% நபர்கள் ஆண்கள் மற்றும் 68% நபர்கள் பெண்களாவர். 15% நபர்கள் 6 வயதுக்கு குறைவானவர்களாக உள்ளனர். பாபா பாலாக் நாத் தெய்வத்திற்காக அர்ப்பணிக்கப்பட்ட மூன்று கோயில்கள் இங்கு உள்ளன. நான்கு பள்ளிகள், மூன்று மருத்துவமனைகளில், ஒரு காவல் நிலையம், ஒரு கிரிக்கெட் மைதானத்தில் (கட்டுமானத்தின் கீழ்), இரண்டு வங்கிகள் மற்றும் ஒரு தானியங்கி பணம் வழங்கு இயந்திரம் முதலியவை உள்ளன. இங்கு பேருந்து நிறுத்தம் இல்லை என்றாலும், நகரத்தில் ஒரு டசன் சிறிய உணவகங்கள் மற்றும் 100 க்கும் மேற்பட்ட கடைகளுடன் இணைந்துள்ளன.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
**சேர் முதலாம் அப்துல்லா பின் அல்-உசேன்** (*Sir Abdullah I bin al-Hussein*; (1882 - ஜூலை 20, 1951) ஜோர்தான் நாட்டின் மன்னராக 1949 முதல் 1951 வரை இருந்தவர். இவர் பிரித்தானிய ஆட்சியின் கீழ் இருந்த டிரான்ஸ்ஜோர்தானின் அமீர் ஆக (1921-1946) இருந்து பின்னர் மே 25, 1946 முதல் 1949 வரை அதன் மன்னராகவும் இருந்தார். 1949 முதல் இறக்கும் வரை (1951) விடுதலை பெற்ற ஜோர்தானின் மன்னராக இருந்தார். இவர் ஜோர்தான் நாட்டை அமைத்த சிற்பி எனப் போற்றப்படுகிறார்.

படுகொலை
-------

ஜூலை 20, 1951 இல் அப்துல்லா, ஜெருசலேம் நகரில் உள்ள அல் அக்சா மசூதியில் வெள்ளிக்கிழமை ஆராத்ஹனையில் கலந்து கொள்ளச் சென்றிருந்தபோது 21 அகவையுடைய "முஸ்தபா ஊஷோ" என்ற பாலஸ்தீன இளைஞன் ஒருவனால் சுட்டுக் கொலை செய்யப்பட்டார். இந்நிகழ்வுக்கு முன்னர் ஜூலை 16 இல் லெபனானின் முன்னாள் பிரதமார் "ரியாட் அஸ்-சோல் அம்மான் நகரில் படுகொலை செய்யப்பட்டார். இதனை அடுத்து லெபனானுக்கும் இஸ்ரேலுக்கும் இடையில் அமைதி ஒப்பந்தம் ஏற்படவிருக்கிறது என்ற வதந்தி பரவியிருந்தது.

அப்துல்லா கொல்லப்பட்டதை அடுத்து அவரது மகன் தலால் மன்னராக முடி சூடினார். தலால் சுகவீனமாக இருந்ததன் காரணமாக அவரது மகன் இளவரசர் உசேன் (மன்னர் உசேன்) தனது 17வது வயதில் நாட்டின் ஆட்சிப் பொறுப்பை ஏற்றிருந்தார்.

வெளி இணைப்புகள்
---------------

* Details of Abdullah's assassination பரணிடப்பட்டது 2017-07-07 at the வந்தவழி இயந்திரம்
**ரக்தகண்ட சுவாமி கோயில் (ஓமல்லூர் கோயில்)** இந்தியாவில் கேரள மாநிலம் பத்தனம்திட்டா மாவட்டம் ஓமல்லூரில் உள்ள கி.பி.8ஆம் நூற்றாண்டைச் சேர்ந்த கோயிலாகும். இது அய்யப்பன் பிறந்த இடமான பந்தளத்தில் இருந்து சபரிமலைக்கு செல்லும் வழியில் உள்ள, யாத்ரீகர்கள் தலமாகும். 

மலையாள வருடத்தில் மேடம் மாதத்தில் 10 நாட்கள் நடைபெறும் வருடாந்திர திருவிழாவிற்கு இந்தக் கோயில் புகழ்பெற்றதாகும். அத்திருவிழா ஓமல்லூரையும், அதனைச் சுற்றியும் உள்ள 10 கரயோகங்களால் (கிராம சமூகங்கள்) கொண்டாடப்படுகிறது. திருவிழா நாட்களில் அச்சன்கோயில் ஆற்றுக்கு ஆராட்டு ஊர்வலம் நடத்தப்படுவது வழக்கமாக உள்ளது. நெற்றிப்பட்டம் அலங்கரிக்கப்பட்ட 10க்கும் மேற்பட்ட யானைகள் இந்த ஆராட்டின் முக்கியக் கூறாகும். 

ஓமல்லூர், மாவட்டத் தலைமையகமான பத்தனம்திட்டாவிலிருந்து தெற்கில் 4 கி.மீ. தொலைவிலும், எம்சி சாலையிலிருந்து 11 கி.மீ. (கோட்டயம் - திருவனந்தபுரம் வழித்தடம்) தொலைவிலும் உள்ளது. 

இக்கோயிலில் கி.பி.1952-ம் ஆண்டு தங்கக் கொடி மரம் நிறுவப்பட்டது. இங்கு கல்லால் ஆன நாதஸ்வரம், கல்லினால் செய்யப்பட்ட சங்கிலி உள்ளிட்ட அருமையான கல் சிற்பங்கள் உள்ளன.

வரலாறு
------

கோயிலின் வரலாறானது கொன்னி நகருக்கு அருகில் உள்ள கல்லெலி என்ற கிராமத்துடன் தொடர்புடையதாகும். கேரள மக்கள் விளையாடும் பாரம்பரிய விளையாட்டு சூட்டு விளையாட்டில் தோற்றதன் காரணமாக உள்ளூர் மக்களால் கல்லெலியில் இருந்து மூலவரை அச்சன்கோயில் ஆற்றில் வீசிவிட்டனர்.

மேலும் பார்க்கவும்
------------------

* ஓமல்லூர்
* கேரளாவின் கோவில்கள்
* பத்தனம்திட்டா மாவட்டம்

படத்தொகுப்பு
------------

வெளி இணைப்புகள்
---------------

* ஓமல்லூர் ரேக்தா கண்ட சுவாமி கோவில்

வெளியிணைப்புகள்
---------------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Francolinus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சீன கவுதாரி** (*Chinese francolin*)(***பிராங்கோலினசு பிண்டடேனசு***) அல்லது **பர்மியக்** கவுதாரி என்பது *பாசியானிடே* குடும்பத்தில் உள்ள ஒரு விளையாட்டுப் பறவை சிற்றினம் ஆகும்.

விளக்கம்
--------

சராசரியாக, இந்தப் பறவையின் நீளம் 30–34 cm (12–13 அங்) வரை இருக்கும். இதன் எடை 280–400 g (9.9–14.1 oz) வரை இருக்கும். பெண்கள் ஆண்களை விடச் சற்று சிறியவை.

வாழிடம்
-------

சீன கவுதாரி கம்போடியா, சீனா, இந்தியா, லாவோஸ், மியான்மர், பிலிப்பீன்சு, தாய்லாந்து மற்றும் வியட்நாம் ஆகிய நாடுகளில் காணப்படுகிறது. மொரிசியசு, பிலிப்பீன்சு, மடகாசுகர், அமெரிக்கா, சிலி மற்றும் அர்கெந்தீனா ஆகிய நாடுகளில் அறிமுகப்படுத்தப்பட்ட பறவையாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Francolinus pintadeanus*". *IUCN Red List of Threatened Species* **2016**: e.T22678725A92785250. doi:10.2305/IUCN.UK.2016-3.RLTS.T22678725A92785250.en.. பார்த்த நாள்: 12 November 2021.
2. ↑  Long, John L. (1981).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q176911
* விக்கியினங்கள்: Francolinus pintadeanus
* ADW: Francolinus\_pintadeanus
* Avibase: 8DC52868B277C89B
* BirdLife: 22678725
* BOLD: 747381
* ஈபேர்டு: chifra1
* GBIF: 5227857
* iNaturalist: 720
* IRMNG: 11348394
* ITIS: 553831
* IUCN: 22678725
* என்.சி.பி.ஐ: 472989
* Xeno-canto: Francolinus-pintadeanus

 |
பண்டிட் கணபதி பட் கசனகி
**பண்டிட் கணபதி பட்** (Pandit Ganapati Bhat) **கணபதி பட் ஹசனகி** என்றும் பிரபலமாக அறியப்படும் இவர் ஓர் இந்திய இந்துஸ்தானி இசைப் பாடகராவார். இவர் கிரானா பள்ளி - குவாலியர் பள்ளியைச் சேர்ந்தவர். தற்போது, ஹூப்ளியிலுள்ள புகழ்பெற்ற டாக்டர் கங்குபாய் ஹங்கல் குருகுல அறக்கட்டளையில் வசிக்கும் குருவாக உள்ளார். இவர் இந்தியாவின் கர்நாடக மாநிலத்தில் உள்ள ஹசனகி என்ற சிறிய கிராமத்தில் பிறந்து வளர்ந்தார்.

கலையும் தொழிலும்
----------------

பண்டிட் கணபதி பட் இளம் வயதிலேயே இந்துஸ்தானி இசையில் ஆர்வம் காட்டினார். இவர் கிரானா, குவாலியர் மற்றும் பாட்டியாலா பள்ளிகளை அடிப்படையாகக் கொண்ட தார்வாட்டிலிருந்து வந்த மேதையான பசவராஜ் ராஜ்குரு என்பவரிடம் சீடராக இருந்தார்.. 

இவர், சித்தார் இசையில் தனது பயிற்சியைத் தொடங்கினார். ஆனால் இந்துஸ்தானி குரல் இசையில் ஈர்க்கப்பட்டார். சி.ஆர்.வியாசுடன் சேர்ந்து படித்தார். ஹசனகியில் உள்ள குருகுலம் பாணி அமைப்பில் பல இளம் இசைக்கலைஞர்களுக்கு பயிற்சி அளித்துள்ளார்.

இந்தியாவிலும் வெளிநாட்டிலும் உள்ள அனைத்து முக்கிய மன்றங்களிலும்இவர் த்னது நிகழ்ச்சிகளை நிகழ்த்தியுள்ளார். பாஸ்டன், சிகாகோ, டாலஸ், பிலடெல்பியா, பிட்ஸ்பர்க், நியூயார்க்கு, சான் பிரான்சிஸ்கோ, வாஷிங்டன் போன்ற பல நகரங்களில் இவரது இசை நிகழ்ச்சிகளிவருக்கு வெளிநாடுகளில் ரசிகர்களைப் பெற்றுள்ளன.

விருதுகள்
---------

* 2015 இல் புட்டராஜ் கவாய் விருது
* 2016 இல் சவாய் காந்தர்வ புரஸ்கார்
* நிஜகுனா புரந்தர விருது 2017

குறிப்புகள்
-----------

1. ↑  M. Madan Mohan (2005-04-08). "Entertainment Bangalore: Native notes". *The Hindu* இம் மூலத்தில் இருந்து 2008-01-18 அன்று. பரணிடப்பட்டது... பார்த்த நாள்: 2013-02-23.
2. ↑  Prince Rama Varma (2007-02-21). "Pandit Ganapathi Bhatt of Hasanagi, Hindustani Vocalist". .
3. ↑  "Label with a cause". The Music Magazine (e-zine). 2001-07-26. .
4. ↑  "Puttaraj Gawai Award for Pandit Ganapati Bhat Hasanagi" (in en-IN). *The Hindu*. 2015-03-04. பன்னாட்டுத் தர தொடர் எண்:0971-751X. .
5. ↑  "Sawai Gandharva Puraskar for Ganapati Bhat Hasanagi" (in en-IN). *The Hindu*. 2016-09-26. பன்னாட்டுத் தர தொடர் எண்:0971-751X. .
6. ↑  "Hampa Nagarajaiah bags prestigious Pampa award". *The Times of India*. .

வெளி இணைப்புகள்
---------------

* Interview with Bhat பரணிடப்பட்டது 2021-01-21 at the வந்தவழி இயந்திரம்
* About Bhat
[*தொடர்பிழந்த இணைப்பு*]
* The Hindu on Bhat பரணிடப்பட்டது 2008-01-18 at the வந்தவழி இயந்திரம்
* Bhat's disciple
* The Hindu 1 December 2006 Award
* Smt. Vatsalataayi Bhimsen Joshi Puraskar Award 2006
* The Hindu 5 March 2015 Putturaj Gawai Award
* Indian Express 4 February 2016
* Dr. Gangubai Hangal Gurukul Trust .. Our Gurus பரணிடப்பட்டது 2018-02-25 at the வந்தவழி இயந்திரம்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**பைஜ்நாத் கோயில்** ( தேவநாகரி : **बैजनाथ मंदिर** ) என்பது இந்தியாவின் இமாச்சலப் பிரதேசத்தின் காங்ரா மாவட்டத்தில் அமைந்துள்ள பைஜ்நாத்தின் என்னும் ஒரு சிறிய நகரத்தில் அமைந்துள்ள நாகரா பாணி இந்துக் கோயில் ஆகும். இது 13 ஆம் நூற்றாண்டின் தொடக்கத்தில் (கி.பி. 1204 ) இரண்டு உள்ளூர் வணிகர்களான *அஹுகா, மன்யுகா* என்பவர்களால் கட்டப்பட்டது. இங்கு சிவன் வைத்தியநாதர் ( தேவநாகரி : वैद्यनाथ), 'மருத்துவர்களின் இறைவன்' என்ற பெயரில் உள்ளார்.  இன்றைய பைஜ்நாத் கோயில் அமைப்பில் உள்ள கல்வெட்டுகளின்படி, தற்போதைய கோயில் கட்டடம் கட்டப்படுவதற்கு முன்பு இங்கு ஒரு சிவன் கோயில் இருந்துள்ளது. கருவறையில் சிவலிங்கம் உள்ளது. மேலும் சுவர்களிலும் வெளிப்புறத்திலும் முக்கிய இடங்களில் உருவங்கள் செதுக்கப்பட்டுள்ளன.

தொல்லியல்
---------

பிரதான மண்டபத்தில் உள்ள கல் பலகைகளில் இரண்டு நீண்ட கல்வெட்டுகள் பொறிக்கப்பட்டுள்ளன. இந்த கல்வெட்டுகள் சமஸ்கிருதத்தில் சாரதா எழுத்துக்களையும், உள்ளூர் பஹாரி மொழியை தக்ரி எழுத்துக்களையும் பயன்படுத்தி செதுக்கப்பட்டுள்ளன. இந்த கல்வெட்டுகளில் எட்டாம் நூற்றாண்டில் இந்திய தேசிய நாட்காட்டியில் (சக) வணிகர்களான *மன்யுகா,* *அஹுகா* ஆகியோரால் கோயில் கட்டப்பட்டது பற்றிய விவரங்கள் உள்ளளன.  இந்தக் கல்வெட்டுகள் சிவனைப் போற்றுவது அல்லாமல், அப்போதைய ஆட்சியாளரான ஜெய சந்திரனின் பெயரையும், கட்டடக் கலைஞர்களின் பெயர்களையும், கட்டுமானத்தின் போது நன்கொடை வழங்கிய வணிகர்களின் பெயர்களையும் குறிப்பிடுகின்றன. மற்றொரு கல்வெட்டு காங்கரா மாவட்டத்தின் பழைய பெயரான நகரகோட் என்பதைக் குறிப்பிடுகிறது.

சிற்பங்கள்
----------

கோயிலின் சுவர்களில் எண்ணற்ற சிலைகள் செதுக்கப்பட்டுள்ளன. அவற்றில் சில தற்போதைய கோவிலுக்கு முற்காலத்தவை. சிலைகளில் பின்வருவன அடங்கும்: விநாயகர், மாலொருபாகன் (பாதி விஷ்ணு, பாதி சிவன்), கல்யாணசுந்தரர் (சிவன், பார்வதியின் திருமணம்), சிவனால் அசுரன் அந்தகாசூரன் தோற்கடிக்கபடுதல்.

காட்சியகம்
----------

மேற்கோள்கள்
-----------

1. ↑  "Cradling beauty". .
2. ↑  "Archaeological Survey of India Dehradun Circle -Bageshwar". .
**பருந்து எக்சு-1 அல்லது அகில் எக்சு-1 (Aquila X-1** )( **Aql X-1** ) என்பது ஒரு குறைந்த பொருண்மை எக்சுக்கதிர் இரும (LMXB) விண்மீனாகும். இது பருந்து நொதுமி விண்மீ குழுவில் மிகவும் ஒளிரும் எக்சுக்கதிர் வாயிலாகும். 1969 முதல் 1976 க்கு இடையில் வேலா 5 பி என்ற செயற்கைக்கோள் மூலம் இது முதன்முதலில் நோக்கப்பட்டது அதன்ஓளியியல் தெறிப்பு மாறக்கூடியது. எனவே இது பன்னாட்டு வானியல் ஒன்றியச் செந்தரப்படி **V1333 அகில்** என பெயரிடப்பட்டது. இந்த அமைப்பு ஒரு நொதுமி விண்மீனை வழங்குகிறது, இது K4 வகை முதன்மை வரிசை ண்மீனில் இருந்து பொருளைக் குவிக்கிறது. இரும விண்மீனின் வட்டணை அலைவுநேரம் 18.9479 மணிகள் ஆகும். 

நொதுமி விண்மீன் கதிர்வீச்சுப் பாய்வு மேற்பரப்பில் உள்ள எல்லியத்தின் அணுக்கருத் தொகுப்பு வினை காரணமாக சிறிது மாறுபடும்.

மேற்கோள்கள்
-----------

1. ↑  Mancuso, G. C.; Altamirano, D.; Méndez, M.; Lyu, M.; Combi, J. A. (2021), "Drifts of the marginally stable burning frequency in the X-ray binaries 4U 1608–52 and Aql X–1", *Monthly Notices of the Royal Astronomical Society*, pp. 1856–1863, arXiv:2102.01181, doi:10.1093/mnras/stab159 `{{citation}}`: Missing or empty `|url=` (help)
**க. நா. இராமச்சந்திரன்** (*K. N. Ramachandran*)(பிறப்பு மார்ச் 4, 1930) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் ஆண்டிமடம் சட்டமன்றத் தொகுதியிலிருந்து 1967-ஆம் ஆண்டு நடைபெற்ற தேர்தலில் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

மாநில சட்டமன்றத்திற்குத் தேர்ந்தெடுக்கப்படுவதற்கு முன்பு, இவர் அரசுக் கல்லூரிகளில் பேராசிரியராகவும் ஆய்வாளராகவும் பணியாற்றினார். இவர் பேராசிரியராக இருந்த காலத்தில், தேசிய மாணவர் படையில் படைத்தலைவராக இருந்தார். சென்னை பச்சையப்பன் கல்லூரியில் தமிழில் பட்டம் பெற்றார். இவரது நெருங்கிய நண்பரும் வகுப்புத் தோழருமான முரசொலி மாறன் முன்னாள் நாடாளுமன்ற உறுப்பினரும், இந்திய அரசின் தொழில் மற்றும் வர்த்தக அமைச்சருமானவர் ஆவார். கல்லூரியில் இராமச்சந்திரனின் சமகாலத்தவர்களாக நாஞ்சில் கி. மனோகரன் மற்றும் மருத்துவர் சொக்கலிங்கம் இருந்தனர். முன்னாள் நிதியமைச்சர் க. அன்பழகன் இவருடன் பேராசிரியராகப் பணியாற்றியவர்.

இராமச்சந்திரன் இரண்டு புத்தகங்களை எழுதியுள்ளார். இவை 1960களின் பிற்பகுதியிலும் 1970களின் முற்பகுதியிலும் தமிழ்நாடு முழுவதும் உள்ள உயர்நிலைப் பள்ளிகளில் விரிவுபடுத்தப்படாத புத்தகங்களாக அறிஞர் அண்ணா மற்றும் தந்தை பெரியார் பற்றியவையாகும்.[]

மேற்கோள்கள்
-----------

1. ↑  1967 Tamil Nadu Election Results, Election Commission of India